تیراختور آذربایجان فوتبال کولوبو

نون شؤعبه‌لری30pxفوتبال (کیشی)30pxفوتبال (قادین)
تیراختور فوتبال کولوبو، تبریز شهریندن ایران سوپر لیگینده ایشتیراک ائدن بیر فوتبال تاخیمی‌دیر. تاخیم، تیراختور آذربایجان کولتور ایدمان ایقتیصادی کولوبونون فوتبال تاخیمی‌دیر. تیراختور فوتبال کولوبونون ائو صاحیبلیگی یاپدیغی یئر سهند ایستادیومودور. تاخیم ۱۹۷۰ تاریخینده ایران تیراختورقاییرما شیرکتی طرفیندن قۇرولدو. ۲۰۱۸-جی ایلدن محمدرضا زونوزی مطلق تاخیمین مالیکی دیر. 

تیراختور فوتبال کولوبونون ان اؤنملی باشاریلاری آراسیندا ۱ ایران سوپر لیگی شامپیونلوغو و ۳ ایکینجی‌لیگی، ۲ ایران حذفی کوپاسی شامپیونلوغو و ۳ ایکینجی‌لیگی و ۱ ایران سوپر کوپاسی شامپیونلوغو و ۱ ایکینجی‌لیگی یئر آلماقدا دیر.

 تاریخی 
 آد 
تاخیم اؤز آدینی اونون ایلک و رسمی حامی‌سی تبریز مرکزلی ایران تیراختورقاییرما شیرکتی آدیندان آلمیشدیر. تراکتور () سؤزجوگو ایران تورکلری آراسیندا «تیراختور» ، «تراختور» یا «تیرختور» کیمی تلفوظ ائدیلیر. بونا گؤره یانداشلار اؤز سئویملی تاخیملارینی یالنیز تۆرکجه خیطاب ائدیب آلقیش‌لاییرلار. یانداشلار تاخیمین آدینی تراختور یازماق ایسته‌ییرلر و کؤینکلر و بایراق‌لارینا تراختور یازیرلار، آنجاق بیر سؽرا واختلار، امنیتی گۆجلر «خ» یازیلی بایراق‌لار و کؤینک‌لرله ایستادیوما گلن یانداشلاری ایچریه یوْل وئرمیر گئری گؤندریرلر. ایران تیراختورقاییرما شیرکتی طرفیندن «تیراختورسازی» (فارسجا: تراکتورسازی) آدی ایله قۇرولان و بیلینن تاخیم، محمدرضا زونوزی مطلق طرفیندن تاخیمین مالیکیتی آلیندیقدان سوْنرا فارسجا اوْلان «سازی» اۇزاتماسی سیلیندی و تاخیمین آدی «تیراختور آذربایجان» (فارسجا: تراکتور آذربایجان) اوْلاراق چئوریلدی.https://www.tarafdari.com/node/1397089

 ۱۹۷۰-جی ایللر: قۇرولوش 

تیراختور فوتبال کولوبو ۳۰ نوْوامبر ۱۹۷۰ده تبریز مرکزلی ایران تیراختورقاییرما شیرکتی طرفیندن قۇرولدو. اوْیونچولاری‌نین چوْخو فابریکا ایشچی‌سی اوْلدوغو تاخیم قۇرولدوغو ایلک ایلده تبریز فوتبال لیگی‌نده ایشتیراک ائدیب شامپیون اوْلدو. ائرته‌سی ایل یئنی‌دن تبریز فوتبال لیگی‌نده شامپیون اوْلاراق اوْ زامانلار ایرانین ایکینجی سویه‌لی لیگی اوْلان ایکینجی لیگه یۆکسلدی. تیراختور ۷۴–۱۹۷۳ مؤوسومونده ایکینجی لیگی ۳-جو یئرده بیتیردی. ائرته‌سی مؤوسوم ۷۵–۱۹۷۴ ایکینجی لیگده شامپیون اوْلدو و ایلک دفعه ایرانین بیرینجی سویه‌لی لیگی اوْلان تخت جمشید کوپاسی‌نا یۆکسلدی و کئچن مؤوسوم ازلی رقیبی ماشین فوتبال کولوبونون ایکینجی لیگه دۆشمه‌سی ایله آذربایجانین ایران سوپر لیگینده تک تمثیلچی‌سی اوْلاراق ایشتیراک ائتدی. اوْ مؤوسوم ۱۶ تاخیم آراسیندا ۱۶-جی اوْلاراق ایکینجی لیگه دۆشدو. بیر ایل سوْنرا ۷۸–۱۹۷۷ مؤوسومونده یئنی‌دن سوپر لیگه یۆکسلن تاخیم مؤوسوم سوْنوندا ۵-جی سؽرادا یئر آلاراق سوپر لیگده قالماغی قارانتی‌لدی. تیراختور فوتبال کولوبو ۱۹۷۶-جی ایلده دۆزنله‌نن ایران حذفی کوپاسی‌نین ایلک دؤورونده فینال دا ۴–۱ نتیجه‌سی ایله ملوان فوتبال کولوبونا اۇدوزاراق ایکینجی اوْلدو. بۇ ایللرده تیراختورون باش مشقچی‌لیگی‌نی حسین فکری ائدیردی، تاخیمین اۇلدوزلاری ایسه پرویز مظلومی، عباس کارگر و ابراهیم کیان‌طهماسبی کیمی‌لر ایدی.حدادپور، مهدی. "تراختور... شیرِ". روزنامه ورزشی گل. ۲۰ خرداد ۱۳۸۸. سال چهارم شماره ۹۶۲، صفحهٔ ۵ تیراختور ۷۹–۱۹۷۸ مؤوسومونده سوپر لیگده ایشتیراک ائدیب اوْن ایکینجی تۇرون آردیندان ۸-جی سیرادا یئر آلماقدا ایدی. ۱۹۷۹دا باش وئرن ایران ایسلام اینقیلابی نتیجه‌سینده لیگ یاریمچیلیق قالدی و بۆتون ایدمان فعالیت‌لر دایاندیریلدی.کتاب ۳۴ سال با پرسپولیس (از سال ۴۷ تا سال ۸۱)نویسنده: صداقت، فرهاد، چاپ اول، تبریز، شهریور ۱۳۸۱، صفحه ۹۱ تا ۹۴، شابک 964-06-1693-1

 ۱۹۸۰-جی ایللر: گئری‌لمه دؤنمی 
۱۹۸۰-جی ایللرده ایران ایسلام اینقیلابی و آردیندان ایران عیراق ساواشی سببیندن ایران فوتبال لیگی باغلی قالدی و یالنیز بؤلگه‌سل لیگ‌لر کئچیریلیردی. تیراختور ایسه تبریز فوتبال لیگی‌نده ایشتیراک ائدیب اۇغورلو نتیجه‌لر آلیردی. ۱۹۸۶-جی ایلده باش وئرن اوستانلار آراسی غئیر رسمی کوپاسیندا تبریز سئچمه تاخیمی، تبریزین گۆجلو و کؤکلو کولوبلاریندان اوْ جومله تیراختور، ماشین و کلنی مموریال کولوبلاری‌نین اوْیونچولاری‌نین بیرلشمه‌سی ایله فینالا چیخمیش آمما فینال‌دا ایصفاهان سئچمه تاخیمی‌نا مغلوب اوْلاراق ایکینجی اوْلموشدور. اوْ ایللرده تیراختورون اۇلدوز اوْیونچولاری احد شیخلاری، حسین قوی‌فکر، غلامرضا باغ‌آبادی و امیر داداش‌ضیایی کیمی‌لر ایدی کی ایران میلی فوتبال تاخیمی‌ندا دا اوْیناییردیلار. ایسلام اینقیلابی سوْنراسی دۆزنله‌نن ایلک میلی لیگده ۹۰–۱۹۸۹ مؤوسومونده تیراختور ایران سوپر لیگینده ماشین ایله بیرلیکده آذربایجانی تمثیل ائتدی و مؤوسوم سوْنوندا جدولی ۶-جی اوْلاراق بیتیردی. ۱۹۸۰-جی ایللرین سوْنوندا تیراختورو دۆزن و نیظاما سوْخان رومانیالی مشقچی واسیلی قوجا تاخیما قوْشولدو.

 ۱۹۹۰-جی ایللر: دۇرغونلوق دؤنمی 
انگشتدان|چپ|280px|تیراختورون ۱۹۹۰-جی ایللرده اۇلدوزلاریندان احد شیخلاری (سوْل) و علیرضا نیک‌مهر (ساغ) باغ شومال ایستادیوموندا
واسیلی قوجا مشقچی اوْلدوقدان سوْنرا تیراختورون پایه و جاوانلار تاخیمینا اؤنم وئردی، نظارته آلدی و اساس ایشلرینه خیدمت ائتدی. همچینین اوْردان تیراختور فوتبال کولوبو ترکیبینه جاوان و ایستعدادلی اوْیونچولار گتیره‌رک تاخیمین دییشیکلیک و اینکیشافینا سبب اوْلدو و ۹۰-جی ایللرده اۇغورلو نتیجه‌لر آلماسینا نه‌دن اوْلدو. تیراختور ۹۳–۱۹۹۲ ایران سوپر لیگینده بیرینجی قروپ‌دا استقلال و کشاورز کیمی اۇغورلو تاخیملاردان اۆسته بیرینجی سؽرادا یئرلشدی، آنجاق پلی-آف اوْیونوندا پاس تهرانا اودوزدو و اۆچونجو اوْلدو. بۇ نتیجه تیراختورون قۇرولوشوندان بۇ یانا ان باشاریلی نتیجه‌سی ایدی. بۇ ایللرده تیراختورون اۇلدوزلاری احد شیخ‌لاری، کریم باقری، سیروس دین محمدی و حسین خطیبی کیمی‌لر ایدی. اسماعیل حلالی و علی باغمیشه ایسه تیراختوردان ایران میلی فوتبال تاخیمینا دعوت ائدیلمیشلردی. تیراختور ۹۵–۱۹۹۴ ایران حذفی کوپاسیندا فینالدا ایکی اوْیون سوْنوجوندا ۲–۱ نتیجه‌سی ایله بهمن فوتبال کولوبونا مغلوب اوْلدو و ایکینجی دفعه حذفی کوپاسی فینالیندا اودوزاراق ایکینجی اوْلدو. همین مؤوسومده تیراختور لیگده ۹-جو اوْلاراق ایکینجی لیگه دوشدو و اوْ مؤوسومدن سوْنرا اؤنملی اوْیونچولاری‌نی الدن وئردی. تیراختور ۹۶–۱۹۹۵ مؤوسومونده ایکینجی لیگده شامپیون اوْلدو و یئنی‌دن سوپر لیگه دؤندو. ۹۸–۱۹۹۷ مؤوسومونده تیراختورو دیزاین ائدن و تاخیما دۆزن گتیرن واسیلی قوجا تاخیمدان آیریلدی و یئرینه محمدحسین ضیایی تیراختورون اوْیونچوسو، مشقچی اوْلاراق تعیین ائدیلدی. تیراختور ۱۹۹۰-جی ایللرین سوْنونا قدر وضعیتی‌نی قوْرودو و دورغونلوق دؤنمی یاشادی.

 ۲۰۰۰-جی ایللر: بیرینجی لیگ دؤنمی 
تیراختور، ۰۱–۲۰۰۰ مؤوسومونده جدولی سوْن اوْلاراق بیتیردی آمما ایران فوتبال فدراسیونونون قراری ایله گلن مؤوسوم یئنی دۆزنله‌نن خلیج فارس سوپر لیگی‌نده شیرکت ائتمه‌گه حاق قازاندی. ۰۲–۲۰۰۱ مؤوسومونده ۱۴ تاخیم ایشتیراکی ایله دۆزنله‌نن یئنی سوپر لیگده، تیراختور سوْنونجو سؽرادا یئرلشیب آشاغی لیگه دۆشدو. تیراختور ۶ مؤوسوم بیرینجی لیگده کئچیردی آمما نه‌دن‌سه خلیج فارس سوپر لیگی‌نه یۆکسله بیلمدی. یالنیز بیر دفعه ۰۷–۲۰۰۶ مؤوسومونده ب قروپوندا بیرینجی سؽرادا یئرلشه‌رک پلی-آف اوْیونونا یۆکسلدی آمما ایکی اوْیون سوْنوجوندا ۴–۲ نتیجه‌سی ایله شیرین فراز کیرمانشاه فوتبال کولوبونا اودوزاراق سوپر لیگه یۆکسه‌له بیلمدی. بۇ ایللرده ارنست میدندروپ، فرشاد پیوس و احد شیخلاری تیراختورون باش مشقچی‌لریندن ایدیلر. همچینین تیراختورون ۲۰۰۰-جی ایللرده اۇلدوزلاری رسول خطیبی، یونس باهنر، مهدی کیانی و محمد ابراهیمی کیمی‌لر ایدیلر. نهایت تیراختور، ۰۹–۲۰۰۸ مؤوسومونده فراز کمالوند مشقچی‌لیگینده و ناصر شفق‌ین مالی دستکلری ایله کی مؤوسومون باشیندان تیراختورون مالیکیتی‌نی ایران تیراختورقاییرما شیرکتی‌ندن آلمیشدی، سوپر لیگه یۆکسلدی. ایللر سوْنرا یئنی‌دن سوپر لیگه یۆکسه‌لن تیراختور، ایلک مؤوسومو ۱۰–۲۰۰۹ دا  فراز کمالوند مشقچی‌لیگینده جدولی ۷-جی سؽرادا بیتیردی. ۲۰۱۰-جو ایلده اؤلکه‌ده مؤوجود اوْلوب داوام ائدن امنیتی دۇروملاردان دوْلایی تیراختورون مالیکیتی ناصر شفق‌دن آلیندی و تاخیمین یئنی مالیکی ایسلامی اینقیلاب گؤزتچیلر اوردوسو اوْلدو.

 ۲۰۱۰-جو ایللر: یۆکسلیش دؤنمی 
تیراختور ۲۰۱۰-جو ایللری یئنی مالیکیت ایله باشلادی. تیراختور یئنی سوپر لیگ دؤنمی‌نین ایکینجی مؤوسومو اوْلان ۱۱–۲۰۱۰ مؤوسومونده تاخیمی ایللر سوْنرا سوپر لیگه گتیرن فراز کمالوند ایله باشلادی و اؤتن مؤوسوم‌دن داها یاخشی نتیجه آلاراق لیگی ۵-جی اوْلاراق بیتیردی. بؤ مؤوسومده آلینان نتیجه‌لر ایران سوپر لیگینده یئنی بیر فیرتینانین خبرچی‌سی ایدی. تیراختور اوْیونلاری ایله داها چوْخ یانداشی ایستادیوما گتیریردی و گؤزلنتی‌لری یۆکسلدیردی. بۇ اوْلایلار ایداره‌چی‌لری تاخیمی تقویت ائتمه‌گه یؤنلتدی. ایداره‌چی‌لر بۇ هدفه نائیل گلمه اۆچون یوْللاری فراز کمالونددن آییردیلار و ایرانین تجروبه‌لی و شامپیونلوقلار گتیرن مشقچی‌لریندن اوْلان امیر قلعه‌نویی ایله آنلاشما یاپدیلار. تیراختور امیر قلعه‌نویی مشقچی‌لیگینده ۱۲–۲۰۱۱ مؤوسومونده ۶۶ خال ایله (شامپیوندان بیر خال آز) جدولی ایکینجی بیتیردی. تیراختور بۇ نتیجه ایله قۇرولوشوندان بۇ یانا لیگده تاریخی‌نین ان یاخشی نتیجه‌سینی آلیرکن ایلک دفعه آسیا شامپیونلار لیگینه حاق قازاندی.
تیراختور ۱۳–۲۰۱۲ مؤوسومونده تاریخی‌نین ان باشاریلی و یانداشلار طرفیندن ان سئویلن مشقچی‌سی اوْلان تونی اولیویرا ایله آنلاشدی. تونی ۳ فرقلی دؤنمده مشقچی‌لیک یاپدی و تاخیما ۱۳–۲۰۱۲ مؤوسومونده لیگ ایکینجی‌لیگی، ۱۴–۲۰۱۳ مؤوسومونده تاخیمین ایلک حذفی کوپاسی شامپیونلوغو و ۱۵–۲۰۱۴ مؤوسومونده لیگ ایکینجی‌لیگی گتیردی. تیراختور ۱۶–۲۰۱۵ مؤوسومونده جدولده ۴-جو سؽرادا یئرلشدی، آیریجا ۲۰۱۶ آسیا شامپیونلار لیگینده ایلک دفعه قروپوندان یۆکسله‌رک ۱/۸ فینال توروندا اوْینادی آمما ایکی اوْیون سوْنوجوندا ۵–۴ نتیجه‌سی ایله النصر ایمارات فوتبال کولوبونا اودوزاراق حذف اوْلدو.
۱۷–۲۰۱۶ مؤوسومونده یئنی‌دن امیر قلعه‌نویی ایله آنلاشان تیراختور مؤوسوم سوْنوندا لیگده اۆچونجو اوْلاراق حذفی کوپاسیندا اۆچونجو دفعه ایکینجی اوْلدو. ۱۸–۲۰۱۷ مؤوسومونده گؤزتچیلر اوْردوسو تاخیمین آغیر مالیه یۆکلریندن دوْلایی و ترانسفر پنجره‌لری‌نین باغلی اوْلماسی سببی ایله تاخیمی گۆجلندیره بیلمدی و تیراختورون مالیکیتی‌نی اینتیقال وئرمه‌گه قرار وئردی. اوْ مؤوسوم تاخیم یاخشی نتیجه‌لر آلمایاراق جدولی ۱۰-جو سؽرادا بیتیردی. نهایت ۲۰۱۸-جی ایلده محمدرضا زونوزی مطلق تیراختورون مالیکیتی‌نی دؤور آلدی، بۆتون مالیه بوْرجلاری‌نی اؤده‌دی و ترانسفر پنجره‌سینی آچدی و ایلک مؤوسومونده یعنی ۱۹–۲۰۱۸ مؤوسومونده ایلک اوْلاراق دۆنیاجا مشهور جان توشاکی مشقچی تعیین ائدیب ایران میلی فوتبال تاخیمی‌نین اۆچ کاپیتانی مسعود شجاعی، اشکان دژآگه و احسان حاج‌صفی‌نی و باشقا کیفیت‌لی اوْیونچولاری تاخیما قاتدی. بۇ مؤوسوم سوْنوندا تیراختور جدولی ۵-جی سؽرادا بیتیردی. ۲۰–۲۰۱۹ مؤوسومونده ایسه لیگده ۴-جو اوْلاراق ایران حذفی کوپاسیندا ایکینجی دفعه شامپیون اوْلدو. بۇ ایللرده فراز کمالوند تیراختورو سوپر لیگه یۆکسلدیب ایللر سوْنرا سوپر لیگده ایلک مشقچی‌‌سی اوْلدوغوندان، امیر قلعه‌نویی سوپر لیگده ان باشاریلی نتیجه‌نی (ایکینجی‌لیک) آلماق و تیراختورون ایلک آسیا شامپیونلار لیگی‌نه حاق قازاندیرماقیندان و تونی اولیویرا حذفی کوپاسیندا ایلک شامپیونلوغو قازانماقدان آدلاری‌نی کولوبون تاریخینده یازمیشلاردیر. همچینین تیراختورون ۲۰۱۰-جو ایللرده اۇلدوزلاری مهدی کیانی، محمد ابراهیمی، مرتضی اسدی، آندرانیک تیموریان، احسان حاج‌صفی، فلاویو لوپز، فرزاد حاتمی، محمد ایران‌پوریان، علی کریمی، کریم انصاری‌فرد، ادینهو، محمدرضا اخباری، مسعود شجاعی، اشکان دژآگه، و آنتونی استوکس کیمی‌لر ایدیلر. تیراختور ۲۰۱۰-جو ایللرده ۳ لیگ ایکینجی‌لیگی، ۲ حذفی کوپاسی شامپیونلوغو و ۱ ایکینجی‌لیگی ایله یۆکسلیش دؤنمی‌نی یاشامیشدیر.

 ۲۰۲۰-جی ایللر 
تیراختور یانداشلاری ۲۰–۲۰۱۹ حذفی کوپاسی شامپیونلوغونون آردیندان آرتیق سوپر لیگ شامپیونلوغو ایسته‌ییردیلر، تاخیمین مالیکی محمدرضا زونوزی مطلق ایسه شامپیونلوق وعده‌سی وئریردی. تیراختور، ۲۱–۲۰۲۰ مؤوسومونو علی‌رضا منصوریان مشقچی‌لیگی ایله باشلادی. علی‌رضا منصوریان ۵ هفته لیگین باشلانقیجیندان سوْنرا آنلاشیلماسیزلیقلار نه‌دنی ایله تاخیمدان ایخراج اوْلدو و یئرینه مسعود شجاعی اوْیونچو-مشقچی اوْلاراق وظیفه یاپدی. کابوس کیمی کئچن مؤوسومده تام ۵ مشقچی تیراختورا گلدی و بۇ ایستیقرارسیزلیق تیراختورو شامپیونلوقدان اۇزاقلاشدیردی و ۴-جو سؽرادا یئرلشه‌رک مؤوسومو بیتیردی. کئچن مؤوسومون ایستیقرارسیزلیغی و اوْنا علاوه ائدیلن مالیه یۆکلری و باغلی ترانسفر پنجره‌لری سوْرونو، ۲۲–۲۰۲۱ مؤوسومونو ده کابوسا چئویردی. تیراختور بۇ مؤوسومده گنج و سایؽجا آز اوْیونچولارلا اوْینادی و جدولی ۱۳-جو یئرده بیتیره‌رک، سوپر لیگه یئنی‌دن گلیشیندن سوْنرا ان دۆشوک و ان ضعیف نتیجه‌سینی آلدی. ۲۳–۲۰۲۲ مؤوسومو دییشیکلیکلرله باشلادی تاخیمین مالیه بوْرجلاری اؤده‌ندی و ترانسفر پنجره‌لری آچیلدی. تیراختور بۇ مؤوسوم یئنی اوْیونچولار آلاراق شامپیونلوق موجادیله‌سینه دؤندو و مؤوسوم سوْنوندا ۴-جو سؽرادا جدولی بیتیردی. ۲۴–۲۰۲۳ مؤوسومونو پاکو خمز مشقچی‌لیگی ایله باشلایان تیراختور مؤوسوم سوْنوندا یئنه‌ده اؤتن مؤوسوم کیمی ۴-جو سؽرادا لیگی تاماملادی. تیراختور، ۲۵–۲۰۲۴ مؤوسومونو دراقان اسکوچیچ ایله باشلادی و تاخیما بیر چوْخ اۇلدوز اوْیونچو قاتاراق لیگه مؤحکم بیر آددیم آتدی. بۆتون مؤوسوم ازلی رقیبی ایصفاهان تمثیلچی‌سی سیپاهان فوتبال کولوبو ایله باشاباش موجادیله وئرن تیراختور، ۱۹-جو هفته‌ده اوْتوردوغو بیرینجی‌لیک یئریندن دۇرمادی و لیگ بیتیمینه ۲ هفته قالان یعنی ۲۸-جی هفته‌ده قزوین ده شمس‌آذر فوتبال کولوبونو ۴–۰ نتیجه‌سی ایله مغلوب ائده‌رک ۵۴ ایللیک حسرتینه سوْن قوْیاراق تاریخینده ایلک دفعه ایران فوتبال لیگی شامپیونو اوْلدو. تیراختور بۇ مؤوسوم، دراقان اسکوچیچ ایله ۶۸ خال و ۳۸+ قوْل فرقی قازاناراق تاریخی‌نین ان یاخشی نتیجه‌سی‌نی آلدی. آیریجا بۇ  نتیجه ایران سوپر لیگ تاریخی‌نین ده ان یۆکسک خالی اوْلاراق تاریخه کئچدی.
تیراختور عئینی مؤوسومده قاتیلدیغی آسیا شامپیونلار لیگی ایکی ده ۱/۴ فینال تۇروندا ایکی اوْیون سوْنوجوندا التعاون عربیستان فوتبال کولوبو ایله ۲–۲ نتیجه‌سی ایله برابر اوْلدو آمما پنالتی‌لاری ۲–۴ نتیجه‌سی ایله الدن وئره‌رک حذف اوْلدو. اسکوچیچ ایله تاریخی عونوان و خاللارا ایمضا آتان تیراختور، ۲۰۲۵ ایران سوپر کوپاسی‌نی دا ایستیقلال تهران فوتبال کولوبونو ۲–۱ نتیجه‌سی ایله اۇداراق قازاندی و شامپیون اوْلدو.

 یانداشلار 
|thumb|left|280px|سهند ایستادیومو
تیراختور فوتبال کولوبونون یانداشلاری، ایران فوتبال کولوبلاری یانداشلاری آراسیندا ان چیلغینلاری ساییلیرلار. بۇ تاخیم ایراندا یاشایان تورک‌لرین کیملیک موباریزه‌سی‌نین سیمگه‌لریندن بیرینه چئوریلمیشدیر. تاخیمین یانداشلاری سئویملی تاخیملارینا گئدیش اوْیونلاریندا دا، تیراختورون قوناق اوْلدوغو ایستادیوما آخؽلار ائدیب، تاخیما بؤیوک یاردیمجی اوْلورلار؛ اؤزل‌لیکله تهرانین استقلال و پرسپولیس فوتبال تاخیملاری‌لا گئدیش اویونلاریندا، تهرانین ۱۰۰ مین نفرلیک آزادی ایستادیومونا توْپلاشان یانداشلارین ان آز یاریسی تیراختورو آلقیشلاییرلار.

ایراندا فوتبال ایستادیومونا تاماشاچی توْپلاماق رکوردو دا تیراختورا مخصوص‌دور. ایران فوتبال لیگی اوْیونلاری چرچیوه‌سینده سهند ایستادیوموندا کئچیریلن تیراختور و فجر سپاسی شیراز اوْیونوندا ایستادیومون توتوموندان داها فازلا یانداش گلیب دیر، بعضی قایناقلارا گؤره بۇ سایی ۱۱۰ مین‌ – ۱۵۰ مین آراسی ایمیش و یانداشلار، اؤز تاخیملاری‌نی حتی قیراغداکی تپه‌لرین اۆستونه چیخاراق، آلقیش‌لامیشلاردیر. سهند ایستادیومو اوْرتالاما هر اوْیون ۶۰ مین نفر یانداش ایله توْپلاشیر. ایرانین رسمی قایناقلارینداکی آمارلارینا اساساً تیراختور خلیج فارس سوپر لیگی‌نین دوْققوزونجو، اوْنونجو، اوْن بیرینجی، اوْن ایکینجی، اوْن دؤردونجو و اوْن سککیزینجی دؤورلرینده، آیریجا ۲۰۱۶ آسیا شامپیونلار لیگی‌نین ان طرفدارلی و ان چوْخ یانداشا صاحیب اوْلان تاخیم سئچیلمیش دیر. ۲۰۱۹-جو ایلده ترانسفر مارکت سایتی طرفیندن وئریلن بیر راپوْرا گؤره تیراختور، ائو اوْیونلاریندا دۆنیادا بوروسیا دورتموند، بارسلونا، بایرن مونیخ و منچستر یونایتد دن سوْنرا ان چوْخ یانداشا صاحیب تاخیم کیمی قئید ائدیلمیشدیر. همچینین تیراختور فوتبال کولوبو، آسیا فوتبال کونفدراسیونو طرفیندن دۆزنله‌نن آنکت‌ده ۲۰۲۰-جی ایلده قدیم قاره آسیانین ان چوْخ طرفداری اوْلان تاخیمی سئچیلمیشدیر. تونی اولیویرا تیراختورون اسکی مشقچی‌سی و پورتوقال و بنفیکانین افسانه‌وی شخصی، تیراختور یانداشلارینا گؤره دئمیش: «۳۴ ایلدیر فرقلی تاخیملاردا اوْینادیم و مشقچی‌لیک یاپدیم، هئچ بیر تاخیمدا بۇ قدر خوْش قارشیلانما گؤرمه‌دیم. تبریزلی یانداشلار، ایستادیومداکی هر اوْیونا و مشقلره، سانکی اوْ گۆنو تاخیم آدینا قئید ائدرجه‌سینه قاتیلیرلار. بنفیکادا بئله هئچ بۇ قدر چیلغین طرفدار گؤرمه‌میشدیم.»
جان توشاک تیراختورون اسکی مشقچی‌سی کی ایللرجه لیورپولدا اوْینامیش و رئال مادرید کیمی تاخیملاردا مشقچی‌لیک یاپمیشدیر، تیراختور یانداشلارینا گؤره دئمیش: «تیراختور یانداشلاری، منه لیورپول یانداشلاری‌نی خاطیرلاتدی. اوْنلار ۹۰ دقیقه اوْیونچولاریمیزا انرژی وئریب یاردیمجی اوْلدولار.»

تیراختور، یانداشلاری گؤزونده بیر کیملیک موباریزه‌سی سیمگه‌سی کیمی دیر و ایستادیومو تهلوکه‌سیز توْپلاناجاغی و سؤزونو آزادجا دیه‌بیله‌جگی بیر یئر کیمی گؤرور. بعضاً ایستادیومدا ایجتیماعی و حتی میلیتچی دویغولارلا علاقه‌لی حرکت‌لر باش وئریر و بنرلر آچیلیر کی بؤ ایران دؤولتی و خوصوصاً مدیالاری طرفیندن شیدتله قؽنانیر. بۇ حرکت و شوعارلار چوْخلو تورکیه و آذربایجان جومهوریتی نه دستک شوعارلاری و بعضاً اۆزوئرن آجی حادیثه‌لره باش ساغلیغی مئساژلاری اوْلور. تیراختور یانداشلاری سهند ایستادیوموندا ۱ مارس ۲۰۱۹ تاریخینده کئچیریلن سیپاهان اوْیونو سؽراسیندا، ارمنیستان باش باخانی‌نین تهراندا قاراباغ‌لا ایلگیلی چیرکین و حاقسیز سؤزلرینه اعتیراضاً ارمنیستان بایراغی‌نی یاندیریب، قاراباغین آزادلیغی ایله مربوط شوعارلار سس‌لندیریبلر. آیریجا ۱ نوْوامبر ۲۰۱۹ تاریخینده تیراختور و استقلال آراسیندا کئچیریلن اوْیوندا کی ۱۰۰ مین نفر تاماشاچی ایله اوْ هفته دۆنیانین ان تاماشاچی‌سی اوْلان اوْیونو ایدی، باریش پیناری عملیاتی‎ندان حیمایت اۆچون ایستادیومدا قورآن تیلاوتی سؽراسیندا عسگر سلامی وئریلدی. بۇ حرکت تورکیه‌ده ایلگی ایله قارشیلانیرکن، ایران مدیاسی طرفیندن لعنت‌لندی.

 قادین یانداشلار 
ایراندا ایسلامی اینقیلابدان سوْنرا قادینلارین فوتبال اوْیونلارینا تاماشا ائتمک اۆچون ایستادیوما گئتمه‌لری قاداغان ایدی و بهانه کیمی ایستادیوملاردا کیشی یانداشلاری‌نین بعضاً اخلاق‌دان کنار سؤزلر سس‌لندیرمه‌سی گؤسته‌ریلیردی. آنجاق تیراختور یانداشلاری‌نین ایران فوتبال تاخیملاری یانداشلاری آراسیندا ان نظملی-اینتیظاملی یانداشلاری کیمی ساییلیرلار. بۇنا گؤره تاخیمین قادین یانداشلاری ایستادیوما گیرمک قاداغاسی اوْلدوغوندان، اعتیراض اۆچون سهند ایستادیومونون اطرافینداکی تپه‌لر اۆزه‌رینه چیخاراق اؤز سئویملی تاخیملاری‌نین اوْیونونو  تاماشا ائدیردیلر. اوْ دؤنم بۇ عنعنه‌نین باشقا شهرلره ده یاییلاجاغیندان اندیشه ائدن ایران پولیسی بۇ ایشه جیدیت ایله قارشی چیخدی. حتی بیر نئچه قادین یانداشی تۇتوقلادی و اوْنلاردان بیر داها فوتبال اوْیونلاری‌نی تاماشا ائتمک اۆچون اطراف تپه‌لره قالخمایاجاقلاری حاقیندا ایلتیزام آلدیقدان سوْنرا، آزاد ائتدی.زنان و کودکان تماشاگران ویژه تراکتورسازی و پرسپولیس، 27 فروردین 1389، خبرآنلاین ایللر سوْنرا فیفا و ای‌اف‌سی نین باسقی‌لاری ایله بۆتون ایران دا یاشایان قادین یانداشلار کیمی ۲۰۲۳-جو ایلده تیراختورون قادین یانداشلاری دا ایستادیوما گیرمه حاقی‌نی قازاندیلار و اؤز سئویملی تاخیملاری‌نی ایستادیومون ایچیندن راحات بیر شکیل ده آلقیشلایا بیلدیلر.

 اورمو گؤلو و تیراختور 
تیراختورون یانداشلاری تکجه اؤز تاخیملاری‌نی آلقیشلاماقلا قالماییب، آذربایجانین بۆتون توْپلوم‌سال سوْرونلارینا اؤز موناسیبت‌لری‌نی بیلدیرمه‌گه و حاقسیزلیقلارا قارشی اعتیراض سس‌لری‌نی یئتیرمه‌گه چالیشیرلار. حاضیردا بۇ سوْرونلاردان بیری، آذربایجانین سیمگه‌لریندن اوْلان اورمو گؤلونون گئت-گئده قۇروماسی دیر. تیراختور یانداشلاری ۲۰۱۰-جو ایلده ائو اوْیونلاردا بۇ مسئله‌یه دئیینه‌رک «اورمو گؤلو سس‌لنیر، سوسوزام هارای هارای» شوعاری سس‌لندیردیلر. بۇنون نتیجه‌سی اوْلاراق، ۲۱ مارس ۲۰۱۱ تاریخینده تبریز، اورمو و آذربایجانین دیگر بؤلگه‌لریندن اوْلان یۆزلرجه تیراختورچو هر بیری قۇراقلیق اۆزره اوْلان اورمو گؤلونون اۆستونده‌کی کؤرپودن اعتیراض آدینا گؤله بیر قاب سۇ تؤکدولر. اۇ حرکت‌دن سوْنرا اورمو گؤلونه زیارته گلن هر کس پولیسین جیدی یوْخلانیشیندان کئچیریلدی. حتی بعضی معلوماتا گؤره بۇ کامپانیایا قوْشولماق ایسته‌ین ۱۰۰-دن چوْخ تیراختور یانداشی گئچیجی اوْلاراق گؤز آلتینا آلینمیش دیر. اورمو گؤلونون گۆن به گۆن قۇروماسی و مسئوللارین هئچ بیر چاره گؤرمه‌دیکلری‌نین آردیندان، تیراختور یانداشلاری «تۆرک قارداشیم دۇ سس وئر، اورمو گؤله نفس وئر» کیمی یئنی شوعارلاری هر اوْیون ایستادیومدا سس‌لندیریب و اؤز حیمایت‌لری‌نی اورمو گؤلوندن بیلدیریرلر.

 فوتبالدان اۆستون شوعارلار 
تیراختورون یانداشلاری‌نی بعضاً ایسپانیانین کاتالونیا موختار بؤلگه‌سینده‌کی بارسلونا فوتبال کولوبونون یانداش‌لاری ایله موقاییسه ائدیرلر. کاتالان دیلی ایسپانیادا قاداغان اوْلدوقوندان سوْنرا، بارسلونانین یانداشلاری بۇ تاخیمین ائو اوْیونلاریندا کمپ نیو ایستادیومونا آخؽنلار ائدیب، کاتالانجا میلی شوعارلار سس‌لندیرمه‌گه باشلامیشلار. حاضیردا ایران تورکلری تیراختور و باشقا آذربایجان تاخیملاری اوْ جومله‌دن ماشین، شهرداری و گؤستریش پولادین ائو اوْیونلاریندا و یا قوْناق اوْلدوغو ایستادیوملاردا میلی شوعارلار سس‌لندیریرلر. تیراختور یانداشلاری‌نین تئز-تئز و همن-همن هر اوْیون وئردیگی شوعارلار:
 یاشاسین، آذربایجان.
 آذربایجان وار اوْلسون، ایسته‌مه‌ین کوْر اوْلسون.
 آذربایجان یۇردوموز، تیراختور بوْزقوردوموز.
 آذربایجان دیاریمیز، تیراختور ایفتیخاریمیز.
 یئل یاتار، توفان یاتار، یاتماز تیراختور بایراغی.
گۆل سوْلار، سونبول سوْلار، سوْلماز بیزیم غیرتلی تیم. بیز تیراختور عاشیقی بیزلر کیمی غیرتلی کیم.
 تۆرکلرین ایفتیخاری، تیراختور، تیراختور.
 تیراختور حمله ائله سن قهرمان‌سان، آذربایجانیما سن ایفتیخارسان.
 ال اله وئره‌روخ، شامپیون اوْلاروخ، اوْی اوْی، تیراختور اوْی اوْی
 داغلاری سؤکر، تیراختور (۱۹۹۰-جی ایللرده داها چوْخ ایستیفاده اوْلوردو)
 آذربایجان، سنی بیگانه‌لر دیلدن سالا بیلمز، بیلسین ساتقین، وطن عئشقین اۆرکلردن آلا بیلمز.
 عئیبی یوْخ، عئیبی یوْخ (تاخیم قوْل یئیه‌ندن سوْنرا سؤیله‌نیر)
 تۆرک دیلینده مدرسه، اوْلملی دیر هر کسه (۱۵-جی دقیقه‌ده سؤیله‌نیر و ایران آنایاساسی‌نین ایجرا ائدیلمه‌ین ۱۵-جی ماده‌سینه ایشاره ائدیر)
 آذربایجان قیزلاری، گؤیلرین اۇلدوزلاری (۲۵-جی دقیقه‌ده سؤیله‌نیر و ۱۳۲۵ هیجری شمسی ایلینه و آذربایجان میلی حؤکومتی‌نین سید جعفر پیشه‌وری اؤندرلیگینده قادینلارا وئریلن رأی حاقینا ایشاره ائدیر)

 مارش 
دۆنیادا اوْلان بیر چوْخ تاخیم کیمی تیراختورون دا اؤزونه مخصوص بیر مارشی وار. باریش کوْر قروپونون یازیب ایفا ائتدیگی «تیراختور ایفتیخاریمیز» مارشی ۲۰۱۳-جو ایلده ایلک دفعه آسیا شامپیونلار لیگینه یۆکسه‌لیشین شرفینه بسته‌لندی و تیراختور فوتبال کولوبو طرفیندن رسمی مارش اعلان ائدیلدی.

سؤز یازاری: ایوب شهبازیبسته‌چی: غلامرضا میرزا زادهآرانژیمان: محمدحسین درابلومۆغننی: اسفندیار قره‌باغی

 لوْقولار 
۱۹۷۰ تاریخینده تبریز شهرینده قۇرولان تیراختور فوتبال کولوبو تاریخی بوْیونجا دؤرد لوْقو دان ایستیفاده ائدیب دیر.

 رنگ و فوْرما 
تیراختور فوتبال کولوبونون عنعنوی رنگی قیرمیزی دیر و تاخیمین قۇرولوشوندان بۇیانا قیرمیزی کؤینک، اساس رنگی کیمی ساییلمیشدیر. گۆنوموزده ایسه تیراختور، دییشیکلیک اوْلمادان ائو اوْیونلاریندا قیرمیزی کؤینک ایله ایشتیراک ائدیر. تاخیمین ایکینجی یاخود قوْناق کؤینگی ایسه اؤنجه‌لر آغ اوْلموشدور آمما سوْن ایللرده ایکینجی کؤینک قارا رنگینده دیزاین ائدیلیر. اۆچونجو کؤینگی ایسه معمولاً مدنی و ایجتیماعی مؤوضوع‌لارادان ایلهام آلاراق دیزاین ائدیلیر.

 ایستحصالچی و اسپانسرلر 
تیراختور فوتبال کولوبو ۱۹۷۰–۲۰۰۵ ایللری آراسیندا، تاخیمین قۇروجو شیرکتی ایران تیراختورقاییرما شیرکتی خاریج باشقا هئچ اسپانسر ایله آنلاشماسی یوْخ ایدی. آنجاق ۲۰۰۵دن سوْنرا تاخیمین پئشه‌کارلاشماسی ایله بیرلیکده بیر چوْخ اسپانسر تاخیما جذب اوْلدو و تیراختور ایله تیجاری سؤزلشمه‌لر ایمضالادی.

دؤنمایستحصالچیاسپانسر۱۹۷۰–۱۹۷۴40px آمبروایران تیراختورقاییرما شیرکتی۱۹۷۴–۲۰۰۵40px پوما۲۰۰۵–۲۰۱۰40px داییسپه بانکی/همراه اول/نوین بیمه‌سی۲۰۱۰–۲۰۱۳70px آل‌اشپورتهمراه اول۲۰۱۳–۲۰۱۴40px مروژتبریز آیسان پروژه‌سی۲۰۱۴–۲۰۱۷30px کلمههمراه اول/تبریز آیسان پروژه‌سی/فاو قروپو/مهر اقتصاد بانکی۲۰۱۷–۲۰۱۸40px لی-نینقایرانسل/اطلس قلوبال/آذرتل۲۰۱۸–۲۰۱۹40px مروژکوثر کرئدی قورومو۲۰۱۹–۲۰۲۱30px آدیداسآتا هاوا یوللاری/تراپ۲۰۲۱–۲۰۲۵40px استارتآتا هاوا یوللاری/رخش خودرو دیزل/کولاک شرق۲۰۲۵–26px کاپتان ایسپورآتا هاوا یوللاری/رخش خودرو دیزل/ایرانسل

 تراختور فوتبال کلوبونون فوتبال آکادمی‌سی 
موردادآیی‌نین ایکینجی بولوموندن، فوتبال آکادمی‌سی‌نین قورماغی اۆچون پلان‌لار توکولوب و حاضیرلیق‌لار آپاریلیب و شهریور آیی‌نین ۱ -یندن (۱۳۹۰ گۆنش ایلی/۲۰۱۱ میلادی)
رسمی صورت‌ده کیلاس‌لاردا آد یازماق باشلانیب. مهر آیی‌نین ۸-ایندن ۱۲۰ اویرنجی‌له آکادمی‌نین باشلانیش توره‌نی کئچیریلیب.

تراختور فوتبال کلوبونون فوتبال آکادمی‌سی ایراندا، آسیا فوتبال کونفدراسیونون قانون‌لاری اساسیندا تشکیل تاپمیش ایلک آکادمی‌دیر.آکادمی فوتبال تراکتورسازی افتتاح شد، کد خبر : 52655 زمان ارسال : سه‌شنبه 12/07/1390 10:40

 اویون‌چولار 
انگشتدان|چپ|200px|مسعود شجاعی، بیرینجی کاپیتان.

 ایندیکی اویونچولار 



 ۱۹آلت = ۱۹ یاشدان آشاغا اویونچو
 ۲۱آلت = ۲۱ یاشدان آشاغا اویونچو
 ۲۲آلت = ۲۲ یاشدان آشاغا اویونچو
 ۲۳آلت = ۲۳ یاشدان آشاغا اویونچو

 سون مووسوملر 
کولوبون نتیجه‌لری سون ۱۰ ایلده.
{|class="wikitable" style="text-align: right;"
|-
!مووسوم!!یئر!!MP!!W!!D!!L!!GF!!GA!!GD!!Pts!!حذفی کاپی!!قهرمانلارلیگی!!colspan=2|اوستون قول وورانلار (قوللار)!!colspan=2|مشقچی (لر)
|-
|۱۳۹۸–۹۹
|۴||۳۰||۱۴||۸||۸||۳۱||۲۳||+۸||۵۰
|
|GS
|
|
|  دنیزلی
|  الهامی
|-
|۱۳۹۷–۹۸
|۵||۳۰||۱۴||۱۰||۶||۴۲||۲۵||+۱۷||۵۲
|۱/۱۶ فینال
| –
|  ایستوکس
|  دژآگه
|  توشاک
|  لیکنز
|-
|۱۳۹۶–۹۷
|۱۰||۳۰||۸||۱۰||۱۲||۲۸||۳۳||-۵||۳۴
|۱/۴ فینال
|GS
|  پهلوان
|  ایران‌پوریان
|  گل‌محمدی
| ساغلام
|-
|۱۳۹۵–۹۶
|۳||۳۰||۱۵||۱۱||۴||۳۸||۲۴||+۱۴||۵۶
| style="background:Silver;"|ایکینجی
| –
|  حاتمی
|  ادینهو
|  قلعه‌نویی
| –
|-
|۱۳۹۴–۹۵
|۴||۳۰||۱۳||۱۲||۵||۴۳||۲۷||+۱۶||۵۱
| یاری فینال
|۱/۸ فینال
|  نانگ
|  ایران‌پوریان
|  اولیویرا
| قلعه‌نویی
|-
|۱۳۹۳–۹۴
|style="background:silver;"|۲||۳۰||۱۷||۷||۶||۵۸||۳۴||+۲۴||۵۸
| ۱/۱۶ فینال
|GS
|  ادینهو
|  نریمان جهان
| خطیبی
|  اولیویرا
|-
|۱۳۹۲–۹۳
|۶||۳۰||۱۱||۱۳||۶||۳۹||۳۳||+۶||۴۵
| style="background:Gold;"|قهرمان
|GS
|  انصاری‌فرد
|  دقیقی
| جلالی
| اولیویرا
|-
|۱۳۹۱–۹۲
|style="background:silver;"|۲||۳۴||۱۸||۱۱||۵||۵۵||۳۲||+۲۳||۶۵
| ۱/۸ فینال
|GS
|  سیدصالحی
|  فلاویو لوپز(۱۰)
| اولیویرا
| –
|-
|۱۳۹۰–۹۱
|style="background:silver;"|۲||۳۴||۱۹||۹||۶||۵۷||۳۲||+۲۵||۶۶
| ۱/۱۶ فینال
| –
|  فلاویو لوپز(۱۰)
|  توسی(۸)
| قلعه‌نویی
| –
|-
|۱۳۸۹–۹۰
|۵||۳۴||۱۵||۱۲||۷||۴۲||۲۹||+۱۳||۵۷
| ۱/۸ فینال
| –
|  علی‌زاده
| کرار
| کمالوند
| –
|-
|}

 مووسوملار 
 موسوم لیگی روتبه حذفی کاپی آسیا قهرمانلار لیگی توضیح۱۳۴۹–۵۰تبریز لیگی۱جیبئله بیر ریقابت یوخیدیقالخمادی۱۳۵۰–۵۱تبریز لیگی۱جیقالخدی۱۳۵۱–۵۲ایکینجی لیگ۳جی۱۳۵۲–۵۳ایکینجی لیگ۱جیقالخدی۱۳۵۳–۵۴سوپر لیگ۱۶جیفینالدوشدو۱۳۵۴–۵۵ایکینجی لیگ۲جی۱/۸ فینالقالخدی۱۳۵۵–۵۶سوپر لیگ۵جیبرگزار اولمادی۱۳۵۶–۵۷سوپر لیگاویونلار یاریمچیلیق قالدی۱۳۵۷–۵۸برگزار اولمادی۱۳۵۸–۵۹برگزار اولمادی۱۳۵۹–۶۰تبریز لیگی۱۰جیدوشدو۱۳۶۰–۶۱تبریز ایکینجی لیگی۱جیقالخدی۱۳۶۱–۶۲تبریز لیگی۶جی۱۳۶۲–۶۳تبریر لیگی۷جی۱۳۶۳–۶۴تبریز لیگی۱جی۱۳۶۴–۶۵تبریز لیگی۲جی۱۳۶۵–۶۶تبریز لیگی۳جی۱۳۶۶–۶۷تبریز لیگی۲جی۱۳۶۷–۶۸تبریز لیگی۲جی۱۳۶۸–۶۹سوپر لیگ۴جی۱/۴ فینال۱۳۶۹–۷۰برگزار اولمادی۱/۸ فینال۱۳۷۰–۷۱سوپر لیگ۱۰جیبرگزار اولمادی۱۳۷۱–۷۲سوپر لیگ۳جیبرگزار اولمادی۱۳۷۲–۷۳سوپر لیگ۸جیفینال۱۳۷۳–۷۴سوپر لیگ۹جی۱/۸ فینالدوشدو۱۳۷۴–۷۵ایکینجی لیگ۱جی۱/۸ فینالقالخدی۱۳۷۵–۷۶سوپر لیگ۱۱جی۱/۸ فینال۱۳۷۶–۷۷سوپر لیگ۹جیبرگزار اولمادی۱۳۷۷–۷۸سوپر لیگ۱۱جی۱/۸ فینال۱۳۷۸–۷۹سوپر لیگ۶جی۱/۱۶ فینال۱۳۷۹–۸۰سوپر لیگ۱۲جی۱/۸ فینال۱۳۸۰–۸۱سوپر لیگ۱۴جی۱/۴ فینالدوشدو۱۳۸۱–۸۲بیرینجی لیگ۳جی۱/۳۲ فینال۸۳–۱۳۸۲بیرینجی لیگ۸جی۱/۱۶ فینال۱۳۸۳–۸۴بیرینجی لیگ۵جی۱/۱۶ فینال۱۳۸۴–۸۵بیرینجی لیگ۲جی۱/۴ فینال۱۳۸۵–۸۶بیرینجی لیگ۱جی۱/۳۲ فینالپلی‌آفا قالخدی۱۳۸۶–۸۷بیرینجی لیگ۴جی۱/۱۶ فینال۱۳۸۷–۸۸بیرینجی لیگ۱جی۱/۴ فینالقالخدی۱۳۸۸–۸۹سوپر لیگ۷جی۱/۱۶ فینال۱۳۸۹–۹۰سوپر لیگ۵جی۱/۸ فینال۱۳۹۰–۹۱سوپر لیگ۲جی۱/۱۶ فینال۱۳۹۱–۹۲سوپر لیگ۲جی۱/۸ فیالگروه مرحله‌سی۱۳۹۲–۹۳سوپر لیگ۶جیقهرمانگروه مرحله‌سی۱۳۹۳–۹۴سوپر لیگ۲جی۱/۴ فینالگروه مرحله‌سی۱۳۹۴–۹۵سوپر لیگ۴جییاریم فینال۱/۸ فینال۱۳۹۵–۹۶سوپر لیگ۳جیفینالقالخمادی۱۳۹۶–۹۷سوپر لیگ۱۰جی۱/۴ فینالگروه مرحله‌سی۱۳۹۷–۹۸سوپر لیگ۵جی۱/۱۶ فینالقالخمادی۱۳۹۸–۹۹سوپر لیگ۴جیقهرمانگروه مرحله‌سی

 ایفتیخارلار 

 رسمی عونوانلار 
 ایران سوپر لیگی
 بیرینجی (۱) - ۰۴-۱۴۰۳
 ایکینجی (۳): ۹۱–۱۳۹۰، ۹۲–۱۳۹۱، ۹۴–۱۳۹۳
 اوچونجو (۲): ۹۶–۱۳۹۵، ۱۳۷۱
 حذفی کاپی
 شامپیون (۲): ۱۴–۲۰۱۳، ۹۹–۱۳۹۸
 ایکینجی (۳): ۱۳۵۵، ۹۵–۱۹۹۴، ۱۷–۲۰۱۶
 ایرانین سوپر کاپی
 ایکینجی (۱): ۱۳۹۹
 ایرانین آزادگان لیگی
 شامپیون (۱): ۸۸–۱۳۸۷
 ایران فوتبالینین ایکینجی لیگی
 شامپیون (۱): ۷۵–۱۹۷۴
 ایکینجی (۲): ۷۷–۱۹۷۶، ۹۶–۱۹۹۵
 شرقی آذربایجان سوپر لیگی
 شامپیون (۱): ۱۹۹۲
 تبریز فوتبال لیگی
 شامپیون (۱): ۸۵–۱۹۸۴
 تبریز فوتبال ایکینجی لیگی
 شامپیون (۱): ۸۲–۱۹۸۱

 رسمیتسیز عونوانلار 
  MILLS International Cup
 شامپیون (۱): ۱۹۹۵
  DCM Trophy
 شامپیون (۱): ۹۶–۱۹۹۵List of winners and runners-ups of the DCM Trophy  RSSSF.com. Retrieved 20 April 2021
  سرداران شهید کاپی
 شامپیون (۲): ۱۹۹۵، ۱۹۹۶
  شهدا کاپی
 شامپیون (۲): ۲۰۱۴، ۲۰۱۷

 پرسوْنل 

 تکنیک هیئت 
وظیفه آد باش مشقچی   محمد ربیعییاردیمجی مشقیچی   ویه‌کوسلاو میلیتیچقوْلر مشقچی‌سی   امیلیو آلوارزآنالیزور   دینو زیسکاتاخیم مودورو  خداداد عزیزیایدمان موعاوینی  یونس باهنرآکادمی مودورو  نناد نیکولیچمدیا مودورو  کریم جمالی

 ایداره هیئتی 
وظیفه آدمالیک  محمدرضا زونوزی مطلقباش مودور  سعید مظفری‌زادهباش مودور مصلحتچی‌سی  کاظم محمودیایداره هیئتی باشقانی  عباس الیاسیایداره هیئتی باشقان موعاوینی  فرزین قنبری قوشچیایداره هیئتی اۆیه‌لری  محمد حسن‌نژاد علی محمودزاده احمد انیسهطرفدار کولوبو باشقانی  وحید رسول‌زاده

 آسیا رکوردو 


تورنومنتاوْیونقالیبیتبرابرلیک مغلوبیت وۇرولان قوْلیئییلن قوْلقازانماق (%)جمعی۵۶۱۹۱۶۲۱۷۷۷۱۳۳٫۹۳

 اوْیونلار 
تورنومنتمؤوسومدؤوررقیبائوقوْناقجمعی آسیا شامپیونلار لیگی۲۰۱۳قروپ مرحله‌سی(قروپ A) الجزیره ۳–۱ ۰–۲– الجیش ۲–۴ ۳–۳ الشباب ۰–۱ ۰–۱۲۰۱۴قروپ مرحله‌سی(قروپ C) الاتحاد ۱–۰ ۰–۲– الدحیل ۰–۱ ۰–۰ العین ۲–۲ ۱–۳۲۰۱۵قروپ مرحله‌سی(قروپ D) نسف قارشی ۱–۲ ۱–۲– شباب الاهلی ۱–۰ ۲–۳ الاهلی ۲–۲ ۰–۲۲۰۱۶قروپ مرحله‌سی(قروپ C) الجزیره ۴–۰ ۱–۰– پاختاکور ۲–۰ ۰–۱ الهلال ۱–۲ ۲–۰۱/۸ فینال  النصر ۳–۱ ۱–۴ ۴–۵۲۰۱۸قروپ مرحله‌سی(قروپ A) الجزیره ۱–۱ ۰–۰– الاهلی ۰–۱ ۰–۲ الغرافه ۱–۳ ۰–۳۲۰۲۱قروپ مرحله‌سی(قروپ B) پاختاکور ۰–۰ ۳–۳– الشارجه ۰–۰ ۲–۰ هاوا قوه‌لری ۱–۰ ۰–۰۱/۸ فینال  النصر۰–۱۲۴–۲۰۲۳پلی آف مرحله‌سی الشارجه۱–۳– آسیا شامپیونلار لیگی ایکی۲۵–۲۰۲۴قروپ مرحله‌سی(قروپ A) الوکره ۳–۳  ۳–۰– روشن کولاب ۷–۰ ۳–۱۱/۸ فینال   الخالدیه ۳–۳ ۲–۱ ۵–۴۱/۴ فینال   التعاون ۰–۰  ۲–۲ ۲–۲(پ. ۲–۴) آسیا شامپیونلار لیگی ۲۶–۲۰۲۵ لیگ مرحله‌سی شباب الاهلی۱–۱– الوحده۰–۰ الشارجه۵–۰ الشرطه۱–۰ نسف قارشی۱–۰ الدحیل۲–۱ السد۰–۲ الغرافه۲–۰۱/۸ فینال   شباب الاهلی – – –

 آسیا تورنومنت‌لرینده قوْل وۇران اوْیونچولار 
سؽرااوْیونچوآسیا شامپیونلار لیگی آسیا شامپیونلار لیگی ایکی جمعی۱  امیرحسین حسین‌زاده۲۸۱۰۲  مهدی هاشم‌نژاد۳۲۵۳  فرزاد حاتمی۴۰۴  محمد عباس‌زاده۴۰۴  تومیسلاو اشترکالی۱۳۴۴  قیلسون۳۰۳  رگی لوشکیا۳۰۳  مهدی ترابی۱۲۳  سوکول چیکالشی۰۳۳۵  سید مهدی سیدصالحی۲۰۲  فرشاد احمدزاده۲۰۲  ادینهو۲۰۲  بختیار رحمانی۲۰۲  آقوستو سئزار۲۰۲  آلویس نانگ۲۰۲  محمد ایران‌پوریان۲۰۲  شجاع خلیل‌زاده۲۰۲  ریکاردو آلوز۰۲۲  دوماقوی دروژدک۰۲۲۶  جواد کاظمیان۱۰۱  مسعود ابراهیم‌زاده۱۰۱  فلاویو لوپز۱۰۱  کریم انصاری‌فرد۱۰۱  میلاد فخرالدینی۱۰۱  سعید دقیقی۱۰۱  شاهین ثاقبی۱۰۱  مهدی کیانی۱۰۱  مهرداد بایرامی۱۰۱  سامان نریمان جهان۱۰۱  مهدی شریفی۱۰۱  سعید آقایی۱۰۱  اشکان دژآگه۱۰۱  مهدی تیکدری۱۰۱  دانیال اسماعیلی‌فر۱۰۱  مسعود زائر کاظمین۱۰۱

 اَن یاخشی غلبه‌لر 
#اویونون نتیجه‌سیوورولان گل‌لارین جمعیوورولان گل‌لارین فرقی۱تیراختور ۶–۰ ایستیقلال خوزیستانhttps://www.mashreghnews.ir/news/897413/فیلم-خلاصه-بازی-تراکتورسازی-۶-۰-استقلال-خوزستان۶۶۲تیراختور ۵–۰ گهر دورودhttps://www.khabaronline.ir/photo/244910/تراکتور-تیم-دورود-را-گلباران-کرد۵۵۳تیراختور ۵–۰ ایستیقلال اهوازhttps://www.varzesh3.com/match/57323۵۵۴تیراختور ۴–۰ الجزیره ایماراتhttps://tamasha.com/v/8Z39x۴۴۵تیراختور ۴–۰ نساجی مازندرانhttps://www.varzesh3.com/news/1644679/نساجی-صفر-تراکتور-4-دنیزلی-همیشه-مطمئن۴۴۶تیراختور ۴–۱ پرسپولیس تهرانhttps://www.ilna.ir/بخش-ورزشی-7/695489-وقتی-تراکتورسازی-پرسپولیس-را-تایی-کرد-ویدیو۵۳۷تیراختور ۴–۱ ایستیقلال تهرانhttps://90tv.ir/videos/خلاصه-بازی-استقلال-1-4-تراکتورسازی۵۳۸تراکتور ۴–۱ راه‌آهن تهرانhttps://90tv.ir/videos/خلاصه-بازی-تراکتورسازی-4-1-راه-آهن۵۳۹تراکتور ۴–۱ سیپاهان ایصفهان۵۳۱۰تراکتور ۴–۱ ذوب‌آهن ایصفهانhttps://90tv.ir/videos/خلاصه-و-حواشی-تراکتورسازی-4-1-ذوب-آهن-نود-25-بهمن۵۳

 شخص رئکوردلاری 
۳ ژوئن ۲۰۱۹تاریخینه گوره کولوبدا ان چوخ اویونلی و ان چوخ قول ووران اویونچولارین لیستی. محمد ابراهیمی ۱۸۰ اویوندا ۳۱ قول ووروب و کولوبون ان چوخ اویون کئچیرن و ان چوخ قول ووران اویونچوسودور. بو لیسته بوتون موسابیقه‌لرین قوللاری داخیلدیر.


+ ۱۰ اوستون قول وورانلاری اویونچو زامان اویونلار قوللار ۱  محمد ابراهیمی ۱۵–۲۰۰۹، ۱۸–۲۰۱۶ ۱۸۰ ۳۱ ۲  ادینهو ۱۵–۲۰۱۴، ۱۷–۲۰۱۶ ۵۲ ۲۷ ۳  فرزاد حاتمی ۱۲–۲۰۱۱، ۲۰۱۸–۲۰۱۶ ۸۳ ۲۳ ۴  فلاویو لوپز ۱۳–۲۰۱۱ ۶۷ ۲۱ ۵  سید مهدی سیدصالحی ۱۳–۲۰۱۲ ۳۸ ۱۹ ۶  کریم انصاری‌فرد ۱۴–۲۰۱۳ ۳۵ ۱۷ ۷  محمد عباس‌زاده ۲۰۲۰– ۲۳ ۱۳ ۸  اشکان دژآگه ۲۰۱۸– ۶۵ ۱۳ ۹  آنتونی ایستوکس ۲۰۱۹–۲۰۱۸ ۲۴ ۱۳ ۱۰  کرار جاسم ۱۱–۲۰۰۹، ۱۷–۲۰۱۶ ۷۰ ۱۳ ۱۱ محمد نصرتی ۱۰–۲۰۰۹، ۱۱–۲۰۱۰، ۱۴–۲۰۱۲ ۱۲۳ ۱۲ ۱۲  سامان نریمان جهان ۲۰۱۵–۲۰۱۴ ۴۳ ۱۱ ۱۳  علی علی‌زاده ۱۲–۲۰۱۰ ۴۰ ۱۰

 قایناقلار 

 باغلانتیلار 

 اخبار باشگاه فرهنگی ورزشی تراکتورسازی 
 Tiraxtur oyununda görüntü toplusu 
 Video Toplusu – Tractor Sazi E Azerbaijan – The World's Most Popular Spectator Football Team (soccer) 
 Rəsmi Sayt
 سایت هواداران تراکتورسازی تبریز 
 سایت هواداران تراختور آذربایجان 
 تراختورچیلار 
 کلوب هواداران تراکتور سازی
 سایت هواداران تراکتور
 تراختورلینک – همه لینکهای تراختور 

بؤلمه:تیراختور فوتبال کولوبو
بؤلمه:فوتبال کولوبلاری ایراندا
بؤلمه:Association football clubs established in 1970
بؤلمه:ایدمان تبریزده
بؤلمه:الیفبا اساسیندا سئچیلمیش مقاله‌لر